  Виталий Пронин Ижысь автозаводлэн сайтэз ивортэмъя, туэ трос куара люказы асьме заводын бичам автомобильёс.Кунамы ортчиз Россиын поттэм машинаос пӧлысь тужгес устозэ шараян понна юалляськон. Мылкыдзэ вераз миллионлэсь ятыр адями. «Арлэн автомобилез» юалляськон ортче арлы быдэ. Ижысь автозаводлэн сайтэз ивортэмъя, туэ трос куара люказы асьме заводын бичам автомобильёс. «Арлэн усьтонэз» номинациын калык пусйиз «Лада Вестаез». Машина вузасьёс шуо: вузам автоос пӧлысь котькуд ньылетӥез - «Лада Веста». «Пичи-фургонъёс» номинациын трос куара люказ асьме заводын ик поттэм «Лада Ларгус». Юалляськонэ пыриськемъёс пусъё: та автомобиль пушкы интыяны луэ трос арбериосты, со тупа Россиысь урод сюресъёслы. Озьы ик солы, пе, капчиен шедьтыны луэ воштос ёзъёс. Елена Тугашова Туспуктӥз А. Горбунов  